รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่สกลนครพบปะเยี่ยมเยียนให้กำลังใจผู้ประสบอุทกภัย สั่งเร่งสำรวจความเสียหาย เยียวยาประชาชนให้เร็วที่สุด-ให้สำรวจอ่างเก็บน้ำทั่วประเทศเตรียมพร้อมรับมือน้ำ-หน้าแล้ง
วันพุธที่ 2 สิงหาคม 2560
นายกรัฐมนตรีลงพื้นที่สกลนครพบปะเยี่ยมเยียนให้กําลังใจผู้ประสบอุทกภัย สั่งเร่งสํารวจความเสียหาย เยียวยาประชาชนให้เร็วที่สุด-ให้สํารวจอ่างเก็บน้ําทั่วประเทศเตรียมพร้อมรับมือน้ํา-หน้าแล้ง
นายกรัฐมนตรีลงพื้นที่ จ.สกลนคร พบปะเยี่ยมเยียนให้กําลังใจผู้ประสบอุทกภัยน้ําท่วม สั่งเร่งสํารวจความเสียหายเยียวยาประชาชนให้เร็วที่สุด พร้อมให้สํารวจอ่างเก็บน้ําทั่วประเทศเตรียมให้พร้อมรับมือน้ําและหน้าแล้ง
วันนี้ (2 สิงหาคม 2560) เวลา 09.00 น. ณ บริเวณค่ายกฤษณ์สีวะรา ตําบลธาตุเชิงชุม อําเภอเมือง จังหวัดสกลนคร พลเอก ประยุทธ์ จันทร์โอชา นายกรัฐมนตรี พร้อมคณะ ประกอบด้วย พลอากาศเอก ประจิน จั่นตอง รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ นายสุธี มากบุญ รัฐมนตรีช่วยว่าการกระทรวงมหาดไทย ลงพื้นที่ตรวจราชการปฏิบัติภารกิจในพื้นที่จังหวัดสกลนครเพื่อพบปะเยี่ยมเยียนให้กําลังใจผู้ประสบอุทกภัยในพื้นที่ รวมทั้งรับฟังปัญหาสถาน การณ์น้ําท่วม และการแก้ไขปัญหาเบื้องต้นเพื่อบรรเทาความเดือดร้อนให้กับประชาชนจากหัวหน้าส่วนราชการในพื้นที่
โอกาสนี้ นายวิทยา จันทร์ฉลอง ผู้ว่าราชการจังหวัดสกลนคร กล่าวรายงานสถานการณ์อุทกภัยในพื้นที่ว่า จากผลกระทบพายุโซนร้อน "เซนิกา" ทําให้ฝนตกหนักมาก และตกต่อเนื่องเป็นเวลา 17 ชั่วโมง ทําให้เกิดน้ําไหลหลากจากเทือกเขาภูพาน เข้าท่วมพื้นที่สร้างความเสียหายครอบคลุมพื้นที่ 18 อําเภอ รวม 58,804 ครัวเรือน มีผู้เสียชีวิตจํานวน 8 ราย และสูญหายจํานวน 1 ราย พื้นที่การเกษตรได้รับความเสียหาย 583,908 ไร่ โดยสมเด็จพระเจ้าอยู่หัว และพระบรมวงศานุวงศ์ ได้ทรงห่วงใยพสกนิกรผู้ประสบภัย ได้พระราชทานความช่วยเหลือในด้านต่าง ๆ ประกอบด้วย พระราชทานถุงยังชีพ พระราชทานครัวพระราชทานประกอบอาหารเลี้ยงผู้ประสบภัย เป็นต้นสําหรับการช่วยเหลือเบื้องต้น ทางจังหวัดได้เร่งช่วยเหลือและอพยพประชาชนที่ตกค้างไปอยู่ศูนย์พักพิงผู้ประสบภัย จํานวน 4 จุด รวมทําออกหน่วยพยาบาลเคลื่อนที่และทําโรงพยาบาลสนามบริเวณศูนย์พักพิงผู้ประสบภัยเพื่อดูแลและให้บริการประชาชน พร้อมทั้งระดมเครื่องจักรในการกู้ภัย เพื่อช่วยเหลือในการคมนาคมของประชาชนให้เกิดความสะดวกมากขึ้น รวมถึงจัดรถครัวเคลื่อนที่เพื่อประกอบอาหารแจกจ่ายให้ประชาชนอย่างทั่วถึง
ด้านอธิบดีกรมชลประทาน กล่าวรายงานสถานการณ์ปริมาณน้ําและการระบายน้ําในพื้นที่ว่า การเพิ่มประสิทธิภาพการระบายน้ําจากหนองหาร - ลําน้ําก่ําลงแม่น้ําโขง ได้ติดตั้งเครื่องผลักดันน้ําตามจุดต่าง ๆ ตลอดลําน้ําก่ํา จํานวน 26 เครื่อง โดยติดตั้งเครื่องสูบน้ําขนาด 3 ลบ.ม/วินาที จํานวน 4 เครื่อง ที่ประตูระบายน้ําสุรัสวดี สามารถเพิ่มประสิทธิภาพการระบายน้ําจากวันละ 27 ล้าน ลบ.ม เป็นวันละ 34 ล้าน ลบ.ม และที่ประตูระบายน้ําธรณิศนฤมิต สามารถเพิ่มการระบายน้ําจากวันละ 28 ล้าน ลบ.ม เป็นวันละ 52 ล้าน ลบ.ม ทั้งนี้ คาดการณ์ว่าสถานการณ์จะกลับเข้าสู่ปกติในพื้นที่เขตเทศบาลเมืองสกลนครภายในวันที่ 3 สิงหาคมนี้ ส่วนพื้นที่การเกษตรบริเวณรอบหนองหารจะเข้าสู่สภาวะปกติภายใน 5 - 7 วัน
ภายหลังรับฟังการบรรยายสรุป นายกรัฐมนตรีกล่าวว่า สมเด็จพระเจ้าอยู่หัวมหาวชิราลงกรณ  บดินทรเทพยวรางกูร ทรงห่วงใยประชาชนและติดตามสถานการณ์น้ําทางสื่อโดยตลอด อีกทั้งให้น้อมนํากระแสรับสั่งของสมเด็จพระเจ้าอยู่หัว ที่ขอให้รัฐบาลเร่งคลี่คลายสถานการณ์ให้ได้โดยเร็ว ทําให้การบริหารจัดการน้ําเป็นไปอย่างยั่งยืน โดยการหาแหล่งกักเก็บน้ํา ปลูกหญ้าแฝกในพื้นที่เหมาะสม ขุดลอกทางระบายน้ําและน้อมนําแนวทางในหลวงรัชกาลที่ 9 มาใช้ ซึ่งรัฐบาลพร้อมน้อมนํากระแสรับสั่งมาปฏิบัติ
นายกรัฐมนตรียังสั่งการขอให้ช่วยเหลือเยียวยาประชาชนโดยเร็ว ด้วยการเร่งสํารวจพื้นที่ความเสียหายให้ชัดเจน โดยนําเอาประชาคมมามีส่วนร่วมเพื่อป้องกันปัญหาการใช้งบประมาณและการร้องเรียน ขณะเดียวกันขอให้สํารวจอ่างเก็บน้ําที่มีอยู่ทั่วประเทศ ต้องบูรณะซ่อมแซมพร้อมใช้งาน และขุดลอกไม่ให้ตื้นเขิน ซึ่งรัฐบาลก็จะอนุมัติงบประมาณลงไปให้ดําเนินการ เพื่อให้แหล่งเก็บน้ําเหล่านี้สามารถใช้แก้ปัญหาน้ําแล้งในช่วงหน้าแล้งด้วย โดยให้กระทรวงมหาดไทย กระทรวงเกษตรและสหกรณ์ไปช่วยดูแล และจะให้ทหารไปช่วยลงมือทําเพื่อให้เร็วขึ้น
สําหรับอ่างเก็บน้ําห้วยทรายขมิ้น ให้เร่งดําเนินการทําสันเขื่อนใหม่เสริมจากเดิม และขอให้ปรับปรุงเพิ่มความจุน้ําให้มากขึ้น อีกทั้งยังเน้นย้ําในเรื่องของการสร้างความเข้าใจกับประชาชน ในเรื่องของการสร้างอ่างเก็บน้ําขนาดใหญ่ที่ไม่สามารถดําเนินการได้ เพราะติดปัญหาจากประชาชน ซึ่งหากไม่ดําเนินการก็จะเกิดปัญหาน้ําท่วมซ้ําซาก ดังนั้นต่อไปนี้ต้องร่วมมือกันอย่าสร้างความขัดแย้งที่เกิดขึ้น และขอให้หยุดเรื่องของการเมืองไว้ก่อน เพราะส่วนตัวไม่ได้มาจากการเมือง และพร้อมที่จะทํางานในทุกพื้นที่ให้กับทุกคน ไม่มีการแบ่งแยก
จากนั้น นายกรัฐมนตรีพร้อมคณะเดินทางต่อไปยังศูนย์พักพิงผู้ประสบอุทกภัย ณ องค์การบริหารส่วนจังหวัดสกลนคร เพื่อพบปะให้กําลังใจผู้ประสบอุทกภัย
-------------------------
กลุ่มประชาสัมพันธ์และเผยแพร่ สํานักโฆษก